Dien God sonder om spyt te voel — Wagtoring AANLYN BIBLIOTEEK
w13 1/15 bl. 22-26
4 As ’n jong Fariseër het Paulus dinge gedoen waaroor hy later spyt was. Hy het byvoorbeeld ’n wrede vervolgingsveldtog teen Christus se dissipels gelei. Nadat Stefanus as ’n martelaar doodgemaak is, toon die Bybelverslag, het “Saulus [later bekend as Paulus] . . . gewelddadig teen die gemeente begin optree. Hy het die een huis na die ander binnegedring en manne sowel as vroue uitgesleep en hulle aan die gevangenis oorgelewer” (Hand. 8:3). Die geleerde Albert Barnes sê dat die Griekse woord wat weergegee word met ‘gewelddadig optree teen’, “’n sterk uitdrukking is, wat dui op die ywer en woede waarmee [Saulus die gemeente] vervolg het”. Barnes sê: “Saulus het soos ’n wilde dier teen die kerk gewoed”. As ’n vroom Jood het Saulus geglo dat dit sy godgegewe plig is om die Christelike godsdiens uit te wis. Daarom het hy die Christene met uiterste wreedheid vervolg en het hy “dreiging en moord . . . geblaas [teen] manne sowel as vroue” en hulle probeer vernietig.—Hand. 9:1, 2; 22:4.*
Die herhaalde verwysing na die feit dat vroue ook deur Saulus vervolg is, toon dat hulle ’n groot rol gespeel het in die verspreiding van die Christelike godsdiens in die eerste eeu, net soos hulle vandag doen.—Ps. 68:11.